Държавен вестник, бр. 87, 2017 г., стр. 41

БРОЙ  87	
Д Ъ Р Ж А В Е Н  В Е С Т Н И К 	
СТР.  41  
ходимост във връзка с осъществяването на 
националната здравна политика. Такива са 
следните части от НЗК: 
1. частта, в която са посочени конкретните 
потребности от лекари и лекари по дентална 
медицина по специалности и специалисти от 
професионално направление „Здравни грижи“ 
за осигуряването на достъп на населението до 
медицинско обслужване в извънболничната 
медицинска помощ за всички области (чл. 32, 
ал. 2, т. 2 ЗЛЗ, съответно раздел І, т. 2 от 
решението за утвърждаване на НЗК); 
2. частта, в която са посочени конкретните 
потребности от легла за болнично лечение 
и медицински дейности по видове и нива 
на компетентност на съответните структури 
за всички области (чл. 32, ал. 2, т. 3 ЗЛЗ, 
съответно раздел І, т. 3 от решението за ут-
върждаване на НЗК); 
3. частта, в която е извършен анализ на със-
тоянието в областите, включително и относно 
необходимите лекари и лекари по дентална 
медицина по специалности и специалисти от 
професионално направление „Здравни грижи“ 
от извънболничната медицинска помощ в 
областите (чл. 32, ал. 2, т. 5 ЗЛЗ, съответно 
раздел І, т. 5 от решението за утвърждаване 
на НЗК); 
4. частта, в която са посочени видовете 
медицински дейности, които се планират на 
регионално ниво, съгласно обособените райо-
ни по чл. 4, ал. 3 от Закона за регионалното 
развитие (чл. 32, ал. 2, т. 6 ЗЛЗ, съответно 
раздел І, т. 6 от решението за утвърждаване 
на НЗК); 
5. частта, в която е съставена карта на 
необходимите високотехнологични методи на 
диагностика и лечение и свързаната с тяхното 
прилагане високотехнологична медицинска 
апаратура (чл. 32, ал. 2, т. 7 ЗЛЗ, съответно 
раздел І, т. 7 от решението за утвърждаване 
на НЗК). 
Всички тези части от Националната здрав-
на карта представляват обективиран израз на 
преценката на компетентния орган относно 
вида, обема и рамките на медицинската по-
мощ и обслужване, което да гарантира достъп 
на медицинска помощ и безплатно ползване 
на медицинско обслужване в съответствие с 
основното право на гражданите, прогласено в 
чл. 52, ал. 1 от Конституцията на Република 
България. Несъмнено е, че Националната 
здравна карта представлява един от зако-
новите инструменти за осъществяване на 
националната здравна политика, като това 
е и изрично посочено в чл. 29, ал. 1 ЗЛЗ. 
Осъществяването на политиката следва да 
съответства на Конституцията, както и на 
законовите рамки. За обсъждания случай 
това означава, че преценката, която е пре-
доставена на компетентния орган, следва да 
бъде осъществена в съответствие с конститу-
ционно гарантираното право на гражданите 
на достъпна медицинска помощ и безплатно 
ползване на медицинско обслужване. Пра-
вото на преценка на органа е указано във 
всички посочени по-горе части от НЗК чрез 
използване на изразите „определя“, „планира“, 
„конкретните потребности“, „необходимите“. 
При изготвянето на НЗК (респективно при 
изготвянето на областните здравни карти, 
които представляват част от съдържанието 
на НЗК) съответно компетентният орган 
следва да направи необходимия анализ, ос-
нован на конкретни относими, необходими 
и достатъчни данни, и да формира изводи 
относно потребностите от необходимите 
лекари и лекари по дентална медицина по 
специалности и специалисти от професи-
онално направление „Здравни грижи“ за 
осигуряването на достъп на населението до 
медицинско обслужване в извънболничната 
медицинска помощ, на потребностите от 
легла за болнично лечение и медицински 
дейности по видове и нива на компетентност 
на съответните структури относно видовете 
медицински дейности, които се планират 
на регионално ниво, относно необходимите 
високотехнологични методи на диагностика 
и лечение и свързаната с тяхното прилагане 
високотехнологична медицинска апаратура. 
Потребностите са обективирани (отразени) 
в НЗК чрез съответен цифров показател – при 
определяне на потребностите от лекари и ле-
кари по дентална медицина в извънболничната 
помощ, включително чрез разпределението 
им по специалности, и на специалисти от 
направление „Здравни грижи“, при опреде-
ляне на потребностите от легла за болнично 
лечение, също чрез разпределението им по 
специалности; чрез определяне (изброяване) 
на медицинските дейности по видове и нива 
на компетентност на съответните структури; 
чрез определяне (изброяване) на видовете 
медицински дейности по медицински специал-
ности, които се планират на регионално ниво, 
и определяне на нивата на компетентност на 
структурите, в които се осъществяват тези 
дейности; чрез определяне (изброяване) на 
необходимите високотехнологични методи на 
диагностика и лечение, както и свързаната с 
тяхното прилагане високотехнологична апара-
тура – по видове и брой, както и разпределе-
нието им на териториален принцип – съгласно 
обособените райони по чл. 4, ал. 3 от Закона 
за регионалното развитие (Северозападен, Се-
верен централен, Североизточен, Югоизточен, 
Югозападен и Южен централен). 
Следователно, като е определил конкретна 
мярка и е отразил тази мярка в Националната 
здравна карта по посочения начин (конкре-
тен брой – на лекари, специалисти, легла